CELEX: 32015D2182
Language: et
Date: 2015-11-24 00:00:00
Title: Komisjoni rakendusotsus (EL) 2015/2182, 24. november 2015, milles käsitletakse meedet, mille Saksamaa on võtnud vastavalt Euroopa Parlamendi ja nõukogu direktiivile 2006/42/EÜ, et keelata turule lasta teatavat tüüpi linnukitkumismasinat (teatavaks tehtud numbri C(2015) 8086 all) (EMPs kohaldatav tekst)

26.11.2015   
            
            
               ET
            
            
               Euroopa Liidu Teataja
            
            
               L 309/13
            
         KOMISJONI RAKENDUSOTSUS (EL) 2015/2182,
   24. november 2015,
   milles käsitletakse meedet, mille Saksamaa on võtnud vastavalt Euroopa Parlamendi ja nõukogu direktiivile 2006/42/EÜ, et keelata turule lasta teatavat tüüpi linnukitkumismasinat
   
      
         (teatavaks tehtud numbri C(2015) 8086 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. mai 2006. aasta direktiivi 2006/42/EÜ, mis käsitleb masinaid ja millega muudetakse direktiivi 95/16/EÜ, (1) eriti selle artikli 11 lõiget 3,
   ning arvestades järgmist:
   
               (1)
            
            
               Vastavalt direktiivi 2006/42/EÜ artikli 11 lõikes 2 sätestatud korrale teatas Saksamaa komisjonile meetmest, millega keelatakse lasta turule RF-169-tüüpi linnukitkumismasinat, mida turustab ettevõtja Fringo GmbH&Co.KG, kelle aadress on Kurfürstendamm 96, 10709 Berliin.
            
         
               (2)
            
            
               Meede võeti seetõttu, et kõnealune linnukitkumismasin ei vasta direktiivi 2006/42/EÜ I lisas sätestatud olulistele tervisekaitse- ja ohutusnõuetele.
            
         
               (3)
            
            
               Direktiivi 2006/42/EÜ I lisa punktides 1.2.3 „Käivitamine” ja 1.2.4.1 „Tavaseiskamine” nõutakse, et masinal peab olema juhtimisseadis, millega hoitakse ära masina järelevalveta ja ootamatu käivitumine ja tagatakse, et operaator saab masina igal ajal ohutult seisata. Kitkumismasinal on paindlik toitekaabel ja pistik, mis sisaldab väikest harukaablit jääkvoolu kaitselülitiga. Tahtlik käivitamine ja tavaseiskamine toimub kasutusjuhendi kohaselt nii, et pistik torgatakse pistikupessa või tõmmatakse pistikupesast välja. Masinal puudub sisse-välja-lüliti.
            
         
               (4)
            
            
               Direktiivi 2006/42/EÜ I lisa punkti 1.2.4.3 „Hädaseiskamine” kohaselt peab masinal olema üks või mitu hädaseiskamisseadist, mille abil saab vältida tegelikku või võimalikku riski. Kuna masina paindlik toitekaabel on 3,4 m pikk ning kuna sellel puudub sisse-välja-lüliti ja seda saab seisata ainult pistiku väljatõmbamisega, saab vahetut riski vältida ainult hädaseiskamisseadise abil.
            
         
               (5)
            
            
               Direktiivi 2006/42/EÜ I lisa punktis 1.2.6 „Energiavarustuse häired” nõutakse, et masina energiavarustuse katkemine, taastumine pärast katkestust või energiavarustuse mis tahes kõikumine ei tohi põhjustada ohtlikke olukordi. Kui energiavarustus on taastunud, hakkab kitkumismasin otsekohe tööle ja see võib tekitada ohtliku olukorra.
            
         
               (6)
            
            
               Direktiivi 2006/42/EÜ I lisa punkti 1.3.7 „Liikuvate osadega seotud risk” kohaselt peab masin selleks, et välistada kokkupuutest tulenevat ohtu, mis võib põhjustada õnnetusi, või sellise ohu olemasolu korral, olema varustatud kaitsepiirete või kaitseseadeldistega. Kitkumismasina liikuvatele ülekandeosadele pääseb juurde suletühjendusrenni kaudu masina küljeosas ning ka masina alt. Masin ei seisku, kui klapp on avatud, ja seetõttu võivad kasutaja kehaosad puutuda kokku masina pöörlevate osadega ning kasutaja võib saada vigastusi.
            
         
               (7)
            
            
               Direktiivi 2006/42/EÜ I lisa punkti 1.5.1 „Elektritoide” kohaselt peab masin olema projekteeritud, valmistatud ja varustatud nii, et kõik elektriga seotud ohud on välistatud või neid saab vältida. Juhtmed peavad olema valitud nii, et neid saaks kasutada kõikides tingimustes ning et need peaksid vastu nii välismõjudele kui ka mehaanilistele pingetele. Masinas kasutatavad polüvinüülkloriidist kaablid (H05VV-F ja 53 RVV 300/500 V) on ette nähtud väga kerge, kerge ja tavapärase koormuse jaoks, taluvad vabalt langevaid veetilku ja ajutist kasutamist välitingimustes. Kasutades kitkumismasinat ettenähtud otstarbel, tuleb arvestada ühenduskaabli üleujutuse ja raske koormusega, ja seetõttu on ühenduskaabel liigitatud ohtlikuks.
            
         
               (8)
            
            
               Direktiivi 2006/42/EÜ I lisa punkti 1.7.3 „Masina märgistus” kohaselt peab masinale olema nähtavalt, loetavalt ja kustutamatult märgitud miinimumteave. Kitkumismasinal puuduvad andmed selle kohta, millisel aastal see toodeti, ja andmeplaat ei ole masina külge kinnitatud püsivalt. Mootorile ei ole märgitud tootja seerianumbrit või tunnusmärki, keermete arvu, kohaldatud standardit (standardeid), temperatuuriklassi/-piiri või soovitatud võimsustegurit (-tegureid).
            
         
               (9)
            
            
               Komisjon kutsus ettevõtjat Fringo GmbH&Co.KG üles esitama Saksamaa võetud meetme kohta oma märkused. Ettevõtjalt vastust ei saadud.
            
         
               (10)
            
            
               Saksamaa ametiasutuste esitatud tõendite uurimine kinnitab, et RF-169-tüüpi linnukitkumismasin, mida turustab ettevõtja Fringo GmbH&Co.KG, kelle aadress on Kurfürstendamm 96, 10709 Berliin, ei vasta olulistele tervisekaitse- ja ohutusnõuetele, millele on osutatud direktiivi 2006/42/EÜ artikli 5 lõike 1 punktis a, ning et selline mittevastavus võib põhjustada masina kasutajatele tõsist vigastuste ohtu. Seega on asjakohane pidada Saksamaa võetud meedet põhjendatuks,
            
         ON VASTU VÕTNUD KÄESOLEVA OTSUSE:
   Artikkel 1
   Saksamaa ametiasutuste võetud meede, millega keelatakse lasta turule RF-169-tüüpi linnukitkumismasinat, mida turustab ettevõtja Fringo GmbH&Co.KG, kelle aadress on Kurfürstendamm 96, 10709 Berliin, on põhjendatud.
   Artikkel 2
   Käesolev otsus on adresseeritud liikmesriikidele.
   
      Brüssel, 24. november 2015
      
         
            Komisjoni nimel
         
         
            komisjoni liige
         
         Elżbieta BIEŃKOWSKA
      
   
   
      (1)  ELT L 157, 9.6.2006, lk 24.